



**Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistriţa-Năsăud** |

**DECIZIA ETAPEI DE ÎNCADRARE - proiect**

**07 aprilie 2017**

Ca urmare a solicitării de emitere a acordului de mediu depusă de S.C. CENTANA-COM S.R.L., cu sediul în municipiul Bistrița, str. Libertății, nr. 34, județul Bistrița-Năsăud, înregistrată la Agenţia pentru Protecţia Mediului Bistriţa-Năsăud cu nr. 12.928/24.11.2016, ultima completare cu nr. 3.838/04.04.2017, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată prin Legea nr. 49/2011,

Agenţia pentru Protecţia Mediului Bistriţa-Năsăud decide, ca urmare a consultărilor desfăşurate în cadrul şedinţei Comisiei de Analiză Tehnică din data de *07.09.2016*, că proiectul: *"Modernizare fermă zootehnică în localitatea Jelna, comuna Budacu de Jos, județul Bistrița-Năsăud", derulat prin P.N.D.R. 2014÷2020,* amplasat în: *localitatea Jelna, extravilan, comuna Budacu de Jos, jud. Bistriţa-Năsăud,* nu se supune evaluării impactului asupra mediului şi nu se supune evaluării adecvate.

Justificarea prezentei decizii:

**I**. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

*Activitatea fermei zootehnice este reglementată prin autorizația de mediu nr.* *202/10.12.2013, cu valabilitate 10.12.2023.*

*a) proiectul intră sub incidenţa H.G. nr. 445/2009 privind evaluarea impactului anumitor proiecte publice şi private asupra mediului, fiind încadrat în Anexa 2, la:*

**-** *punctul 10, lit. a): "proiecte de dezvoltare a unităților/zonelor industriale";*

**-** *punctul 13, lit. a): "orice modificare sau extindere, altele decât cele prevăzute la pct. 22 din anexa 1, ale proiectelor prevăzute în anexa 1 sau în prezenta anexă, executate sau în curs de a fi executate";*

*b) proiectul este o extindere a activității desfășurate de titular (fermă zootehnică cu capacitate 200 capete vaci pentru lapte și tineret.*

*Activitatea se desfășoară pe un amplasamentul cu suprafața totală St = 32.600 m2 și următorul bilanț teritorial:*

**-** *Sc existentă = 5.081 m2;*

**-** *Sc propusă pentru extindere = 5.742 m2;*

**-** *Sc totală = 10.772 m2;*

**-** *alei, drumuri de acces = 4.401 m2;*

**-** *spații verzi amenajate și neamenajate, pe 17.427 m2;*

**−** *construcții noi, propuse prin proiect: 1 grajd pentru vaci, cu Sc = 2.763 m2, 2 lagune pentru dejecții, cu volumul total 2 x 1.668 m3 (prevăzute cu membrane hidroizolatoare și strat geotextil pentru evitarea infilltrațiilor/exfiltrațiilor), 2 silozuri de alimentare roboți de muls, 2 depozite pentru cereale, cu Sc = 2 x 125 m2, 1 cădire administrativă cu Sc = 64 m2, 2 bazine subterane pentru asigurarea rezervei de apă necesară rețelei de alimentare cu apă și a rezervei de incendiu, 1 hală de tip detașabil, cu S = 150 m2 pentru utilajele agricole;*

**−** *construcții propuse pentru modernizare: fabrica de nutrețuri combinare și drumurile/căile de acces din incintă;*

**−** *construcții propuse pentru exindere: platformele pentru siloz cu 586 m2, adăposturile pentru viței (suplimentare cu 25 boxe), fânarul cu 480 m2 și împrejmuirea fermei;*

*Capacitatea finală după modernizare va fi de 300 capete bovine, cu următoarea structură: 200 capte vaci cu lapte, 100 capete tineret. Animalele sunt hrănite în sistem de stabulație pentru toată perioada anului;*

*c) asigurarea utilităților:*

**−** *alimentarea cu apă pentru consum menajer, igienico-sanitar, consum pentru animale (adăpat, igienizare spații și dezinfecție spații, etc.) din rețeaua de alimentare a localității Jelna, cu o cerință Qmax zilnic = 39,61 m3 (0,46 l/s);*

**−** *evacuare ape uzate: în sistem separativ, respectiv:*

**-** *rețea de canalizare internă pentru ape uzate menajere, care direcționează apele la un bazin vidanjabil cu V = 8 m3;*

**-** *rețea de canalizare internă pentru ape uzate tehnologice (rezultate de la igienizare animale, sistem de muls, utilaje, spații, etc.), care direcționează apele la un bazin cu V = 18 m3;*

**-** *rețea de canalizare internă pentru ape pluviale, cu descărcare pe spațiile verzi din incintă.*

*Pentru realizarea investiției, A.B.A. Someș-Tisa a emis Avizul G.A. nr. 66/24.03.2017;*

*d) gestiunea dejecțiilor: evacuare din grajduri cu un sistem de evacuare pe cablu (prevăzut cu lame de ghidare), direcționare spre bazinul de colectare dejecții (prevăzut cu sistem de tocare-agitare-recirculare-pompare și având un volum V = 1.000 m3) prin intermediul canalelor colectoare din beton și apoi în lagunele proiectate (prevăzue cu sistem de amestecare și cu V total = 2 x 1.668 m3) pentru maturare, după care sunt transportate cu mijloace proprii specifice pe terenurile agricole deținute/arendate ca îngrășământ natural.*

*Terenurile sunt cultivate cu cereale, asigurându-se hrana animalelor din fermă (nu au destinație de pășune);*

*e) în etapa de realizare a investiţiei se vor utiliza substanțe și preparate chimice periculoase (combustibili, uleiuri, etc.), iar în perioada de funcționare, agenți de răcire ecologici, care se vor gestiona conform fișelor tehnice de securitate;*

*f) proiectul are efecte cumulative cu alte proiecte/construcții de același tip existente în zonă, dar efectul cumulat este nesemnificativ;*

*g) dintre resursele naturale se vor utiliza agregate naturale (nisip, pietriș, balast), în etapa de realizare a investiției;*

*h) la faza de realizare a proiectului rezultă deşeuri de construcție, care vor fi valorificate prin agenţi economici autorizaţi şi deşeuri de tip menajer, care vor fi predate operatorului de salubritate din zonă, iar în perioada de funcționare, deșeuri tehnologice, din ambalaje, menajere și asimilate, care se vor colecta selectiv si vor fi valorificate prin societăți autorizate;*

*i) proiectul este situat în afara zonelor de protecţie specială sau arie în care standardele de calitate ale mediului, stabilite de legislaţie, au fost depăşite;*

*j) prin respectarea măsurilor preventive şi de protecţia factorilor de mediu, probabilitatea impactului asupra factorilor de mediu este redusă;*

*k) proiectul a parcurs etapa de evaluare inițială, din analiza listei de control pentru etapa de încadrare, finalizată în şedinţa Comisiei de Analiză Tehnică, nu rezultă un impact semnificativ asupra mediului al proiectului propus;*

*l) anunțul public privind solicitarea acordului de mediu a fost mediatizat prin: afişare la sediul titularului, la sediul Primăriei comunei Budacu de Jos, publicare în presa locală şi afişare pe site-ul şi la sediul A.P.M. Bistriţa-Năsăud.*

*Nu s-au înregistrat observaţii/contestaţii/comentarii din partea publicului interesat.*

**II.** Motivele care au stat la baza luării deciziei etapei de încadrare în procedura de evaluare adecvată sunt următoarele:

*a) proiectul propus nu intră sub incidenţa art. 28 din Legea nr. 49/2011 pentru aprobarea, cu modificări, a O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice ÷ amplasament în afara ariilor naturale protejate.*

Condiţii de realizare a proiectului:

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

*2. Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor se impune refacerea la starea iniţială a terenurilor afectate de lucrări.*

*3. Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor.*

*4. Mijloacele de transport şi utilajele folosite vor fi întreţinute corespunzător, pentru reducerea emisiilor de noxe în atmosferă şi prevenirea scurgerilor accidentale de carburanţi/lubrifianţi.*

*5. Se va asigura în permanenţă stocul de materiale şi dotări necesare pentru combaterea efectelor poluărilor accidentale (materiale absorbante pentru eventuale scurgeri de carburanţi, uleiuri, etc.).*

*6. La încheierea lucrărilor se vor îndepărta atât materialele rămase neutilizate, cât şi deşeurile rezultate în timpul lucrărilor.*

*7. Se interzice accesul de pe amplasament pe drumurile publice cu utilaje şi mijloace de transport necurăţate. Titularul activităţii are obligaţia asigurării cu instalaţiile necesare acestui scop - instalaţii de spălare şi sistem colector de ape uzate.*

*8. Realizarea proiectului nu presupune organizare de șantier, materialele necesare se vor aduce pe amplasament strict în locația unde sunt puse în operă, fără afectarea de suprafețe suplimentare.*

*9. Deşeurile menajere vor fi transportate şi depozitate prin relaţie contractuală cu operatorul de salubritate, iar deşeurile valorificabile se vor preda la societăţi specializate, autorizate pentru valorificarea lor;*

*10. Atât pentru perioada execuţiei lucrărilor, cât şi în perioada de funcţionare a obiectivului, se vor lua toate măsurile necesare pentru:*

*- evitarea scurgerilor accidentale de produse petroliere de la mijloacele de transport utilizate;*

*- evitarea depozitării necontrolate a materialelor folosite şi a deşeurilor rezultate;*

*- asigurarea permanentă a stocului de materiale și dotări necesare pentru combaterea efectelor poluărilor accidentale (materiale absorbante),*

*11. La execuția lucrărilor se vor respecta întocmai cele menționate în memoriul de prezentare (date, parametri), justificare a prezentei decizii.*

*12. La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistrița-Năsăud al Gărzii Naționale de Mediu pentru verificarea conformării cu actul de reglementare și va solicita obținerea autorizației de mediu.*

**Prezentul act de reglementare este valabil pe toată perioada punerii în aplicare a proiectului dacă nu se produc modificări.**

**În cazul în care proiectul suferă modificări, titularul este obligat să notifice în scris *Agenţia pentru Protecţia Mediului Bistriţa-Năsăud* asupra acestor modificări, înainte de realizarea acestora.**

**Nerespectarea prevederilor prezentului act se sancţionează conform prevederilor legale în vigoare.**

**Verificarea conformării cu prevederile prezentului act se face de către Garda Naţională de Mediu/Comisariatul judeţean Bistriţa-Năsăud şi Agenţia pentru Protecţia Mediului Bistriţa-Năsăud.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/5004, cu modificările şi completările ulterioare.

**Menţiuni despre procedura de contestare administrativă şi contencios administrativ.**

Orice persoană care face parte din publicul interesat şi care se consideră vătămată într-un drept al său ori într-un interes legitim, se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, prevăzute de HG 445/2009, cu respectarea prevederilor Legii contenciosului administrativ nr. 554/2004, cu modificările ulterioare.

Actele sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, se atacă odata cu decizia etapei de încadrare.

Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc conditiile cerute de legislatia în vigoare, considerându-se că acestea sunt vătămate într-un drept al lor sau într-un interes legitim.

Soluţionarea cererii se face potrivit dispoziţiilor Legii nr. 554/2004, cu modificările ulterioare.

Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite Agenţiei pentru Protecţia Mediului Bistriţa-Năsăud, în termen de 30 de zile de la data aducerii la cunoştinţa publicului a deciziei etapei de încadrare revocarea respectivei decizii.

Agenţia pentru Protecţia Mediului Bistriţa-Năsăud are obligaţia de a răspunde la plângerea prealabilă în termen de 30 de zile de la data înregistrării acesteia.

**Procedura administrativă prealabilă este gratuită**.

DIRECTOR EXECUTIV, ŞEF SERVICIU

AVIZE, ACORDURI, AUTORIZAŢII,

biolog-chimist Sever Ioan ROMAN ing. Marinela Suciu

ÎNTOCMIT,

ing. Georgeta Cosma